**ОБЩИНСКА ИЗБИРАТЕЛНА КОМИСИЯ – БОТЕВГРАД**

**/мандат 2023 – 2027 година/**

**ПРОТОКОЛ №041 / 20.11.2023 година**

Днес – 20.11.2023 година от 15:30 часа в град Ботевград, площад „Освобождение“ №13, зала „Христо Ботев“, започна заседание на ОБЩИНСКА ИЗБИРАТЕЛНА КОМИСИЯ – БОТЕВГРАД /мандат 2023-2027 година/.

При започване на заседанието присъстваха:

Председател: МАРИЯ НАКОВА

Зам. председатели:

НИКОЛАЙ НИКОЛОВ

МАРГАРИТА ТОДОРОВА

ГЕНКА ДИМИТРОВА

Секретар: ЦВЕТАНКА БАНКОВА

Членове:

ДОЧКА СТЕФАНОВА

СТЕФАН ЖЕКОВ

ЦВЕТОЛЮБ САВОВ

 ПЕТЪР БАТЕВ

 ДИМИТРИНА ВЪРБАНОВА

 При започване на заседанието не присъства НИКОЛЕТА ИВАНОВА, тъй като е до 19.10 часа на работа.

**По предложение на ПРЕДСЕДАТЕЛЯ се прие следният Д Н Е В Е Н Р Е Д:**

1. Докладване на Решение №2900-МИ от 16.11.2023 година относно жалбата от Петя Константинова Кочкова – Бенчева с вх.рег.№260 от 15.11.2023 година от Общия регистър на Комисията, както и с вх.рег.№8 от 15.11.2023 година от Публичния регистър за сигналите и жалбите на ОИК-Ботевград срещу наше Решение №210 от 13.11.2023 година.
2. Докладване на предприети действия от страна на председателя и секретаря на ОИК-Ботевград, въз основа на разискванията, проведени от Комисията на 15.11.2-023 година.
3. Докладване на постъпили след последното проведено на 15.11.2023 година заседание на ОИК-Ботевград книжа и документи, както и направени справки от сайта на АССО

**ГЛАСУВАЛИ „ЗА“**: Мария Накова, Николай Николов, Маргарита Тодорова, Генка Димитрова, Цветанка Банкова, Дочка Стефанова, Стефан Жеков, Цветолюб Савов, Петър Батев, Димитрина Върбанова

 **ГЛАСУВАЛИ „ПРОТИВ**“ – няма

БЯХА ПРОВЕДЕНИ РАЗИСКВАНИЯ ПО Решение №2900-МИ от 16.11.2023 година на ЦИК, КАКТО СЛЕДВА:

МАРИЯ НАКОВА: Винаги при работата ни сме се ръководили от разпоредбите на ИК и решенията на ЦИК. Независимо, че от страна на ЦИК нито ни изискаха административната преписка при и по повод наше Решение №210 от 13.11.2023 година, нито ни изискаха становище, бе постановено Решение №2900-МИ от 16.11.2023 година. С оглед на стандарта ни на работа, то следва да се съобразим и с това решение.

НИКОЛАЙ НИКОЛОВ: Колеги, не разбирам как е възможно Централната избирателна комисия да постановява решение, което след това да не спазва, като дори не го отменя и същото продължава да е в сила. Става въпрос за Решение №2865-МИ/04.11.2023 г. и по-конкретно за текста на т. 2 „Ако общински съветник е възпрепятстван да присъства при полагането на клетва, следва изрично да заяви това с писмено заявление пред общинската избирателна комисия.“. До момента на постановяване на Решение №2900-МИ/16.11.2023 г. на ЦИК, с което отменят наше Решение №210/13.11.2023 г., писмено заявление не беше постъпило. Същото както знаете дойде на 17.11.2023 г.

На следващо място недоумявам как може да се развие административно производство пред по-горестоящ орган без дори да се уведоми органа издал обжалвания акт, без да се изиска преписката и без да се даде възможност за предоставяне на становище. Тези действия са в противоречие с всякакви административно производствени правила.

На последно място, но вероятно първо по важност, искам да споделя с вас мнението си на юрист за Решение №2900-МИ/16.11.2023 г. на ЦИК. Същото се явява нищожно, тъй като е постановено от некомпетентен орган. Подадената жалба от Петя Константинова Кочкова-Бенчева, срещу наше Решение № 210/13.11.2023 г. е подведомствена за разглеждане от съд. Решението е постановено на основание чл.87, ал.1, т.1, чл.413, ал.1, чл.454 във връзка с приложение №5 към чл.453, ал.1 от ИК и във връзка с Решение №2865-МИ/04.11.2023г. на ЦИК и чл.23, ал.2, изречение 3, чл.30 ал.1 и чл.32, ал.1 и ал.2 от ЗМСМА. Видно от разпоредбите на чл. 453, ал. 1 и чл. 454 от ИК, е че същите се отнасят до определяне на резултатите от гласуването за общински съветник и се намират в Раздел IX на Глава осемнадесета от ИК, озаглавен „Определяне на резултатите от изборите от общинската избирателна комисия“, като на практика, по своето съдържание, решението се отнася до поименно определяне на кандидати, избрани за общински съветници, след провеждане на местни избори и в тази насока съставлява по същество и последващо решение за обявяване на резултат от избор. Избирателният процес се счита за завършил с избора на общински съветници, чиито пълномощия започват да текат от момента на полагане на клетва по реда на ЗМСМА, съгласно мотивите на ТР №1/30.03.2009 г. по тълкувателно дело №6/2008 г. на ВАС. ЦИК е компетентна да се произнася по спорове до завършване на избора. В тази връзка жалба срещу такова решение е подведомствена на съда в производство по чл. 459, ал. 7 от ИК. В този смисъл са Решение №1020/2012 г. по адм. дело №16437/2011 г. на ВАС, Решение №1450/30.01.2012 г. по адм. дело №363/2012 г. на ВАС и Решение №4205/13.04.2020 г. по адм. дело №2227/2020 г. на ВАС.

ВСИЧКИ ОСТАНАЛИ ПРИСЪСТВАЛИ ЧЛЕНОВЕ НА ОИК – Ботевград се съгласиха с изказаните мнения от Накова и Николов.

МАРИЯ НАКОВА: Колеги, с оглед на Решението №2900-МИот 16.11.2023 година на ЦИК, което отменя нашето Решение №210 от 13.11.2023 година, като това наше Решение е изцяло съобразено с Решение №2865-МИ от 04.11.2023 година на ЦИК, където в точка 2 е предвидено, че „ако общински съветник е възпрепятстван да присъства при полагане на клетва, следва ИЗРИЧНО ДА ЗАЯВИ ТОВА С ПИСМЕНО ЗАЯВЛЕНИЕ пред общинската избирателна комисия.“, а такова уведомление от г-жа Кочкова нямахме, обществеността на общината е много развълнувана от станалото.

Считам, че към 13.11.2023 година ние действахме изцяло съобразявайки се със закона, Решение №2865-МИ от 04.11.2023 година на ЦИК , както и липсата на изрично писмено уведомление от страна на г-жа Кочкова до ОИК-Ботевград, че няма да може да присъства на 09.11.2023 година на първото заседание на общински съвет.

ВСИЧКИ ПРИСЪСТВАЛИ ЧЛЕНОВЕ НА ОИК – БОТЕВГРАД заедно и поотделно: Да, така е. Решението ни №210 е съобразено с действителната фактическа обстановка към 13.11.2023 година.

МАРИЯ НАКОВА: Считам, че следва да изкажем изрично нашето мнение по въпроса и сега в 17.00 часа на заседанието на Общински съвет да направим декларация от наше име. Знаете, че всички документи излизащи от името на ОИК-Ботевград следва да носят подписи на председателя и на секретаря на комисията, както и печата й.

СЛЕД ПРОВЕДЕНИ РАЗИСКВАНИЯ бе взета и одобрена единодушно декларацията от името на ОИК-Ботевград да бъде със следния текст:

**„Д Е К Л А Р А Ц И Я**

**от името на всички членове на ОИК-Ботевград**

**/мандат 2023 – 2027 година/**

Ние – членовете на ОИК – Ботевград /мандат 2023 – 2027 година/, при и по повод работата си за организирането и провеждането на изборите за общински съветници и за кметове от 29 октомври 2023 година, както и отчитането на резултатите от тях, винаги сме се ръководили от разпоредбите на ИК и Решенията на ЦИК.

Това направихме и на 13.11.2023 година, когато след изследването на действителната фактическа обстановка при и по повод неприсъствието на две дами от новоизбраните общински съветници на първото свикано заседание на Общински съвет – Ботевград на 09.11.2023 година, постановихме нашето Решение №210 от 13.11.2023 година, което е изцяло съобразено с Решение №2865-МИ от 04.11.2023 година на ЦИК. Изрично в т.2 от това решение на ЦИК е посочено, че „ако общински съветник е възпрепятстван да присъства при полагане на клетва, следва ИЗРИЧНО ДА ЗАЯВИ ТОВА С ПИСМЕНО ЗАЯВЛЕНИЕ пред общинската избирателна комисия.“

Водени от насоките, при които работим ще се съобразим и с Решение №2900 – МИ от 16.11.2023 година на ЦИК.“

МАРИЯ НАКОВА: Колеги, понеже е 16:55 часа нека да оформим декларацията и всички заедно да отидем в зала „Ботевград“, където от 17:00 часа следва да започне второто заседание на Общински съвет – Ботевград, за да може и да изчета декларацията от името на ОИК-Ботевград, а и да връча удостоверенията на г-жа Маркова и на г-жа Кочкова.

***В 17:00 ЧАСА ВСИЧКИ ЧЛЕНОВЕ НА ОИК – БОТЕВГРАД ОТИДОХМЕ ЗАЕДНО В ЗАЛА „БОТЕВГРАД“, КЪДЕТО ОТ 17:00 ЧАСА СЛЕДВА ДА ЗАПОЧНЕ ВТОРОТО ЗАСЕДАНИЕ НА ОБЩИНСКИ СЪВЕТ – БОТЕВГРАД, ЗА ДА МОЖЕ И ДА ИЗЧЕТА ДЕКЛАРАЦИЯТА ОТ ИМЕТО НА ОИК-БОТЕВГРАД, А И ДА ВРЪЧА УДОСТОВЕРЕНИЯТА НА Г-ЖА МАРКОВА И НА Г-ЖА КОЧКОВА.***

В 18:00 часа ВСИЧКИ ЧЛЕНОВЕ СЕ ВЪРНАХА В ЗАЛА „ХРИСТО БОТЕВ“, ЗА ДА ПРОДЪЛЖИМ ЗАСЕДАНИЕТО НИ.

ПРЕДСЕДАТЕЛЯТ: Колеги, продължаваме със заседанието. Както си спомняте на 15.11.2023 година обсъдихме детайлно жалбата и твърденията на г-жа Кочкова и изразихме становища по тях. Въз основа на проведените разисквания изпратихме писма със запитвания до различни институции. Изпратили сме писмо до ЦИК, писмо до РУО-София област, писмо до МОН, писмо до „Български пощи“ АД, писмо до директора на район западен на „Български пощи“ ЕАД.

ПРЕДСЕДАТЕЛЯТ: след 16.11.2023 година са постъпили следните писма и отговори на електронната поща на ОИК – Ботевград, а именно:

Под вх.рег.№264 е жалба чрез нас до АССО от Петя Кочкова отново срещу наше Решение №210 от 13.11.2023 година. От направена справка от страницата на АССО видях, че тя е подала жалбата и директно в съда, като е образувано адм.дело №1352 от 17.11.2023 година на АССО. Съдът с изрично ОПРЕДЕЛЕНИЕ №1417 от 17.11.2023 година по адм.дело №1352 от 2023 година по описа на АССО е прекратил производството по делото . С оглед на тези факти, считам, че не е необходимо да препраща и това поредно входиране на една и съща жалба до различни институции, още повече, че имаме и Решение №2900-МИ на ЦИК от 16.11.2023 година.

Под вх.рег.№265 е писмо, с което РУО-София област ни връщат входящ номер на нашето запитване.

Под вх.рег.№266 е писмо, с което МОН ни връщат входящ номер на нашето запитване.

Под вх.рег.№267 е отговор от страна на РУО-София област относно нашето запитване.

Под вх.рег.№268 е писмо, с което „Български пощи“ ЕААД връщат входящ номер на нашето запитване.

Под вх.рег.№269 е писмо от областния управител, че е получил писмо от г-жа Кочкова на 13.11.2023 година.

Под вх.рег.№270 е разпечатката, която направихме от сайта на АССО на Определение №1416 от 17.11.2023 година по адм.дело №1352 от 2023 година на АССО.

***В ЗАЛАТА, В КОЯТО ЗАСЕДАВА ОИК – БОТЕВГРАД В 19.20 ЧАСА ВЛИЗА И НИКОЛЕТА ИВАНОВА, която запознаваме с всички действия, които извършихме до тук.***

НИКОЛЕТА ИВАНОВА: Изцяло съм съгласна с декларацията, която сте изчели и я поддържам.

ПРЕДСЕДАТЕЛЯТ: Колеги сега следва да пристъпим и към вземане на решение относно издаденото от нас удостоверение на Мирела Дончева, въз основа на Решението ни №210 от 13.11.2023 година.

След проведени разисквания бе взето

***Р Е Ш Е Н И Е № 213***

 Относно: анулиране на Удостоверение №30 от 13.11.2023 година на ОИК-Ботевград, издадено на Мирела Драгомирова Дончева като избрана за общински съветник от квотата на ПП „Движение Гергьовден“

 На основание чл.87, ал.1, т.1 от ИК и във връзка с Решение №2900-МИ/16.11.2023 година на ЦИК, ОИК – Ботевград

**Р Е Ш И**:

 АНУЛИРА Удостоверение №30 от 13.11.2023 година на ОИК-Ботевград, издадено на Мирела Драгомирова Дончева като избрана за общински съветник от квотата на ПП „Движение Гергьовден“.

**ГЛАСУВАЛИ „ЗА“**: Мария Накова, Николай Николов, Маргарита Тодорова, Генка Димитрова, Цветанка Банкова, Дочка Стефанова, Стефан Жеков, Николета Иванова, Цветолюб Савов, Петър Батев, Димитрина Върбанова

**ГЛАСУВАЛИ „ПРОТИВ**“ – няма

Решението е взето с 11 гласа при присъствали 11 членове на Комисията.

ПРЕДСЕДАТЕЛЯТ: Поради изчерпване на дневния ред закривам заседанието в 19:30 часа на 20 ноември 2023г.

ПРЕДСЕДАТЕЛ:………………………

 /Мария Накова/

СЕКРЕТАР:…………………………

 /Цветанка Банкова/